
ועדת החוקה, חוק ומשפט
27/10/2014

הכנסת התשע-עשרה
נוסח לא מתוקן

מושב שלישי
<פרוטוקול מס' 242>
מישיבת ועדת החוקה, חוק ומשפט
יום שני, ג' בחשון התשע"ה (27 באוקטובר 2014), שעה 13:00
<סדר היום:>
<הצעת חוק לתיקון פקודת העדה הדתית (המרה) (מס' 3) (מערך הגיור ובתי דין לגיור), התשע"ד-2014 – של חברי הכנסת אלעזר שטרן, עמרם מצנע, מאיר שטרית, דוד צור, דב ליפמן, עליזה לביא (פ/795) - רביזיות>
נכחו:

<חברי הוועדה:> 
דוד רותם – היו"ר

קארין אלהרר

יריב לוין

שולי מועלם-רפאלי

משה מזרחי

אברהם מיכאלי

מרב מיכאלי

אורי מקלב

אורית סטרוק

אלעזר שטרן
משה גפני

עליזה לביא

דב ליפמן

מיכל רוזין

מיקי רוזנטל

יוני שטבון

מאיר שטרית

עפר שלח

<מוזמנים:> 
שרת המשפטים ציפי לבני
סגנית שר הפנים פניה קירשנבאום

	בני נויבואר
	–
	ראש תחום, משרד המשפטים

	עו"ד רינה נשר
	–
	לשכה משפטית, רשות האוכלוסין וההגירה

	עו"ד יזהר הס
	–
	מנכ"ל, התנועה המסורתית

	הרב גלעד קריב
	–
	מנכ"ל, התנועה הרפורמית

	עדי שטיין
	–
	רכזת מכון על משמר הכנסת, התנועה המסורתית

	בת ימין איש שלום
	–
	יו"ר המכון ללימודי יהדות ונשיא בית מורשה, המכון ללימודי יהדות

	אלעד קפלן
	–
	מנהל המחלקה למדיניות ציבורית, עמותת עתים


<ייעוץ משפטי: >
אלעזר שטרן
<מנהלת הוועדה:>
דורית ואג
<רישום פרלמנטרי:>
הדר אביב
<<הצעת חוק לתיקון פקודת העדה הדתית (המרה) (מס' 3) (מערך הגיור ובתי דין לגיור), התשע"ד-2014 – של חברי הכנסת אלעזר שטרן, עמרם מצנע, מאיר שטרית, דוד צור, דב ליפמן, עליזה לביא (פ/795) - רביזיות>>
<היו"ר דוד רותם:>
רבותי, אני מעלה להצבעה את הרביזיות.
<משה גפני:>
אדוני היושב-ראש, היו לי אתך הרבה ויכוחים בעבר, ויכוחים חריפים יותר, חריפים פחות. אני לא זוכר מקרה אחד בוויכוחים שהיו בינינו ששיקרת אותי, לא היה דבר כזה. היו ויכוחים קשים, לפעמים קשים יותר, לפעמים קשים פחות, אבל מה שאמרת לי היה אמת.

אתמול אמרת לי שלא תהיה הצבעה היום, אמרת לי. אמרתי לחברים בוועדה: לא תהיה הצבעה היום.

<אלעזר שטרן:>
למה לא אמרת את זה ב-11:00? הודיעו ב-11:00 והיית פה.

<משה גפני:>
תגיד לי, אתה רוצה לעזור לי עכשיו? אני מדבר עם יושב-ראש הוועדה.

<אלעזר שטרן:>
אני רוצה לעזור לך.

<משה גפני:>
לא, בסדר, מאה אחוז. אתה תלך עם הזה, בסדר. אני עכשיו דיברתי אתו ואל תעזור לי. אני, עם העזרה שלך, אגיע רחוק.

המציאות הזאת שבה אתה מצביע היום באופן כזה – אני פשוט לא מבין, יש פה חברי כנסת שאינם נמצאים בוועדה. אני רוצה את היום הזה כדי לאפשר למצות את הדיון מחוץ לוועדה. תצביע מחר.

<היו"ר דוד רותם:>
אני אצביע היום. עכשיו.

<משה גפני:>
בסדר, אני רק אומר, שתדע, אתה פשוט הולכת אותי שולל.

<היו"ר דוד רותם:>
אני הודעתי לך הבוקר - - -

<קריאה:>
גפני, הדיון מחוץ לוועדה מתקיים כבר שבעה חודשים. כמה עוד תיקחו? על מה אתה מדבר?
<עליזה לביא:>
אנחנו באיחור של 20 שנה. מה קרה?

<משה גפני:>
אתה אמרת לי שאתה תשתדל שלא להצביע, כמו שאמרת לי אתמול. זה מה שאמרת. אני אינני מבין – אם יש לך רוב, יהיה לך את הרוב גם מחר. למה שלא תאפשר למצות את ההליך הזה? למה אתה צריך שיהיה עליך כתם שאמרת דבר לא נכון? למה? לאיזה צורך?
<היו"ר דוד רותם:>
לצורך זה שהבוקר הודעתי לך - - -

<משה גפני:>
בסדר, אבל אמרת שתשתדל. אני לא אנהל את כל השיחות שאנחנו מנהלים בינינו, אבל אמרת שתשתדל.

<היו"ר דוד רותם:>
רבותי, אני עובר להצבעה.

<משה גפני:>
אמרת שתשתדל.

<היו"ר דוד רותם:>
אמרתי שאני אשתדל.

<משה גפני:>
לא, אבל לי אמרת – הרי אני הייתי צריך את היום הזה כדי לנהל דיונים.

<קארין אלהרר:>
די, נו.

<משה גפני:>
ואמרתי לך גם, אמרתי לך: אני רוצה לקיים דיונים, לא כל חברי הוועדה נמצאים כאן. אני ביקשתי את היום הזה, ואני לא מבקש דחייה של חודשיים, אני מבקש את מה שאמרת לי. אמרת לי שהיום לא תהיה הצבעה.

<אורית סטרוק:>
גפני, אתה לא יכול לשלם לערבים יותר ממה ששי פירון וציפי לבני שילמו להם.

<קארין אלהרר:>
וואו, וואו, וואו.

<עליזה לביא:>
אורית, אורית, סליחה, זה הסחר שאת מקדמת?

<אורית סטרוק:>
זה מה שקורה. זה מה שהחבר שלך, שי פירון, עשה, ואני אברר עד הסוף מה הוא שילם להם.
<עליזה לביא:>
סליחה, תראי את המילים שלך. תראי את המילים שלך, ותראי איך הגעתם לכנסת ומה הבטחתם לבוחרים שלכם.

<היו"ר דוד רותם:>
טוב, רבותי, אני עובר להצבעה.

<אורית סטרוק:>
בטח שלא את מה ששי פירון הבטיח - - -

<עליזה לביא:>
בטח, לסגור את השערים בפני אנשים שמבקשים להצטרף לעם היהודי. איזה סיסמאות עלובות.

<אורית סטרוק:>
בטח שלא את מה ששי פירון עושה עכשיו, בטח שלא; לקרוע את עם ישראל ולשלם לערבים.

<קארין אלהרר:>
לא, לא. לשים את היהדות על - - - בטאבו. כל היתר לא יהודים, נכון?

<קריאות:>
- - -

<משה גפני:>
מה זה רלוונטי בכלל? יש דבר שאפילו בבניין הזה שומרים עליו, זה על מילה. היתה התחייבות, אתה לא שומר עליה. מה זה הוויכוח עכשיו? על גיור?

<עליזה לביא:>
בוודאי שעל גיור. בוודאי שעל גיור.

<קארין אלהרר:>
אדוני היושב-ראש, אני מציעה שנתקדם.

<היו"ר דוד רותם:>
רבותי, אני עובר להצבעה.

<משה גפני:>
תפסיקו אתם עם השטויות שלכם.

<עליזה לביא:>
מה זה, השטויות שלכם?

<משה גפני:>
תחלקו, תחלקו את העם היהודי - - -

<עליזה לביא:>
אתה חילקת אותו. מה זה, השטויות שלכם?

<משה גפני:>
יש לכם את האג'נדה הזאת, של להרוס ולחלק את העם היהודי. עם כל הכבוד.

<קריאות:>
- - -

<משה גפני:>
- - - היתה התחייבות של יושב-ראש הוועדה והוא צריך לקיים אותה.

<אורית סטרוק:>
שי פירון, הוא לבדו יקבע מיהו יהודי, נכון?

<עליזה לביא:>
מה את רוצה משי פירון? מה נדבקת לשי פירון? מה קרה? מה לא קיבלתְ להתנחלויות שנזכרתְ עכשיו והתעוררתְ? מה קרה? מה קרה?

<אורית סטרוק:>
- - -

<עליזה לביא:>
- - -

<היו"ר דוד רותם:>
אני מודיע לכולם: מי שיפריע להצבעה, אני מזהיר אותו כבר פעם ראשונה, שנייה, ובשלישית הוא יהיה בחוץ.

<משה גפני:>
למה, מה בוער לך?

<היו"ר דוד רותם:>
אני רוצה להצביע.

<משה גפני:>
אבל מה בוער? לא הבנתי, למה אתה כבר מוציא אותו.

<דב ליפמן:>
העם היהודי.

<היו"ר דוד רותם:>
מה שבוער לי זה העם היהודי.

<עליזה לביא:>
מספיק עיכבתם.

<משה גפני:>
אוי, נו, באמת. גם כן, עם השטויות שלכם. אתם אפילו לא מבינים על מה אתם מדברים.

<עליזה לביא:>
אה, אנחנו לא מבינים?

<משה גפני:>
אתם לא מבינים. אתם לא מבינים.

<עליזה לביא:>
אנחנו לא מבינים? אנחנו לא מבינים?
<משה גפני:>
אתם לא מבינים. אתם לא מבינים. אתם לא מבינים.

<היו"ר דוד רותם:>
עוד מילה אחת, אני מזהיר אותך - - -

<משה גפני:>
הוא דואג לעם היהודי, ואת, למי את דואגת?

<היו"ר דוד רותם:>
אני מזהיר אותך, גפני.

<משה גפני:>
תזהיר.

<היו"ר דוד רותם:>
פעם ראשונה, פעם שנייה.

<משה גפני:>
ראשונה, שנייה. תזהיר, באמת.
<היו"ר דוד רותם:>
תיכף תהיה שלישית.

<משה גפני:>
זה לא רציני מה שאתה מזהיר, מכיוון שגם מה שאמרת לי אתמול התברר לא רציני.

<היו"ר דוד רותם:>
נכון, אמרתי.

<משה גפני:>
אמרת. תזהיר.

<קריאה:>
תוציא אותו.

<משה גפני:>
מי אמר, תוציא אותו?

<קריאה:>
אני.

<משה גפני:>
אני רואה שמנהלים אותך פה מניין אנשים ונשים. מי אמר תוציא אותו?

<קריאה:>
אני.

<אורית סטרוק:>
גפני, מה אתה רוצה מדודו רותם? הוא לא מחליט לבד מה הוא עושה.

<משה גפני:>
הוא לא מחליט בכלל, זה הכול שם - - -

<קארין אלהרר:>
אפשר להצביע, בבקשה?

<היו"ר דוד רותם:>
כן - - -

<משה גפני:>
לא, אי אפשר. אי אפשר להצביע בגלל שהוא התחייב לי שלא מצביעים היום. הוא התחייב לי שלא מצביעים, אז לא מצביעים.

<שולי מועלם-רפאלי:>
האמת, גם לי, גם לי יושב-ראש הוועדה התחייב שמצביעים - - -

<קריאות:>
- - -

<משה גפני:>
אתם נותנים יד לשקר. אתם נותנים יד לשקר.

<אורית סטרוק:>
- - - הוא לא מחליט לבד. מה אתה רוצה?

<קארין אלהרר:>
אדוני, יש סדר יום, אמרנו ב-13:00 הצבעה. עכשיו 13:20.

<משה גפני:>
נו, אז מה? נו, אז מה?

<שולי מועלם-רפאלי:>
קארין, צריך להגיד שיושב-ראש הוועדה אמר שההצבעות תהיינה מחר, לפחות לשלושה חברי כנסת.

<קארין אלהרר:>
לא, לא, לא. אני הייתי בחדר. הוא אמר: 13:00.

<קריאות:>
- - -

<היו"ר דוד רותם:>
אני מעלה עכשיו להצבעה - - -

<משה גפני:>
אבל אמרת לי שלא תהיה הצבעה.

<היו"ר דוד רותם:>
אמרתי לך, אז מה?

<משה גפני:>
אבל אתה איש שאומר אמת. עד היום לא תפסתי אותך בשקר.

<היו"ר דוד רותם:>
הבוקר אמרתי לך שכן תהיה הצבעה.

<משה גפני:>
בסדר, אבל אתה אמרת לי שאתה תשתדל לעמוד בדיבור. אמרת לי.

<יוני שטבון:>
אדוני היושב-ראש, אתה קולט על מה אתה הולך להצביע עכשיו? אני שואל אותך באופן אישי, את האחריות שלך, אתה קולט על מה אתה הולך להצביע? אתה יכול להסביר לי? אתה מבין מה שאתה עושה עכשיו? אתה מצביע על חוק שתפקידו לפצל את עם ישראל. אתה מוכן לקחת אחריות על זה?

<היו"ר דוד רותם:>
כן.

<קארין אלהרר:>
אדוני היושב-ראש, אתה לא רואה שעושים פה פיליבסטר?
<יוני שטבון:>
כן? תגיד את זה לפני כולם, שאתה לוקח אחריות על חוק שמפצל את הציבור הישראלי לשתיים, ולשלוש ולארבע. אתה יודע את זה.

<היו"ר דוד רותם:>
הוא לא מפצל את הציבור הישראלי, לא לשתיים ולא לשלוש.

<יוני שטבון:>
אתה יודע את זה. זה לא צחוק בכלל. החוק הזה מסוכן לא בגלל שהוא מסוכן, הוא לא בריא לאף אחד.

<אורית סטרוק:>
אחר-כך תעניקו תעודות גיור שאף אחד לא יספור אותן ואף אחד לא יתחשב בהן. אז מה עשיתם לגרים מרוב אהבת הגר? - - -

<יוני שטבון:>
יש לךֳ הזדמנות לעצור את ההצבעה הזאת.

<אברהם מיכאלי:>
הצבעה שמית.

<קארין אלהרר:>
כן, הצבעה שמית. אין בעיה.

<אברהם מיכאלי:>
הצבעה שמית. כל הגיבורים שיצביעו.

<היו"ר דוד רותם:>
אין הצבעה שמית.

<אברהם מיכאלי:>
למה לא?

<היו"ר דוד רותם:>
ככה, כי אני לא נותן הצבעות שמיות.

<אברהם מיכאלי:>
באמת, נו. גם זה יש הוראה מלמעלה לא להצביע שמית?

<קארין אלהרר:>
אתם מפריעים ליועץ המשפטי.

<אברהם מיכאלי:>
מה זה? אם אני מבקש הצבעה שמית, שתהיה הצבעה שמית.

<עו"ד אלעזר שטרן:>
כרגע בפני חברי הוועדה מונח הנוסח שאושר על-ידי הוועדה לקריאה שנייה ושלישית, כולל ההסתייגויות שהוועדה דחתה.

מכיוון שגם מסיעות: הבית היהודי, יהדות התורה וש"ס, הגישו בקשת רביזיה על החוק באופן כללי ועל כל אחת מ-39 ההסתייגויות, אנחנו נתחיל בהצבעות על ההסתייגויות לפי המספור - - -
<משה גפני:>
מחר או היום?

<היו"ר דוד רותם:>
עכשיו.

<משה גפני:>
מה, עכשיו? אבל אמרת מחר.

<היו"ר דוד רותם:>
אני לא אמרתי מחר, אני הודעתי לך שהיום יהיו הצבעות.

<משה גפני:>
אמרת, אמרת: מחר. אמרת: ביום שלישי תהיינה הצבעות. אמרת.

<היו"ר דוד רותם:>
אמרתי, שיניתי את דעתי.

<משה גפני:>
אבל היועץ המשפטי לא יודע את מה שאמרת.

<אורית סטרוק:>
שינו את דעתך. לא שינית את דעתך.

<עו"ד אלעזר שטרן:>
ההסתייגויות ממוספרות. אני מזכיר: אנחנו לא מצביעים על ההסתייגויות. אנחנו מצביעים על בקשת הרביזיה על כל אחת ואחת מההסתייגויות. כרגע זה נמצא מול חברי הכנסת בנוסח, בעמוד 9, הרביזיה על הסתייגות מס' 1. זה הדבר הראשון שעולה להצבעה.

<היו"ר דוד רותם:>
מי בעד הרביזיה?

<משה גפני:>
לא, לא יכול להיות שאתה עושה את זה.

<היו"ר דוד רותם:>
לא יכול להיות? אתה תראה שאני אעשה את זה.

<משה גפני:>
אבל אתה איש שאומר אמת.

<היו"ר דוד רותם:>
אני לא אומר אמת. אני למדתי ממך במשך השנים.

<משה גפני:>
אני בחיים לא היה דבר כזה אצלי. אני 26 שנה כאן. כשאני אמרתי למישהו: לא תהיה הצבעה, לא היתה הצבעה. בחיים לא היה דבר כזה. אם אתה תתפוס אותי בזה, אני מצביע אתך בעד החוק.

<היו"ר דוד רותם:>
אין בעיה.

<משה גפני:>
אין בעיה. תתפוס אותי בזה. בחיים לא היה דבר כזה, שאני אגיד למישהו: אין הצבעה, ותהיה הצבעה פתאום? אתה יודע שאין דבר כזה.

<היו"ר דוד רותם:>
בסדר, אני מעלה להצבעה - - -

<משה גפני:>
מה, כל-כך הכריחו אותך?

<היו"ר דוד רותם:>
כן.

<משה גפני:>
מי הכריח אותך? זה גם שי פירון?

<קארין אלהרר:>
די כבר. די, שחרר כבר.

<עו"ד אלעזר שטרן:>
מי שמצביע בעד, מצביע בעד הרביזיה ובעד פתיחת - - -

<משה גפני:>
רגע, שנייה אבל, יושב-ראש הוועדה אמר שההצבעה מחר.
<היו"ר דוד רותם:>
יושב-ראש הוועדה הודיע לך הבוקר - - -

<קארין אלהרר:>
גפני - - -

<משה גפני:>
מה, קארין? מה הבעיה?

<קארין אלהרר:>
אני לא מבינה אותך.

<משה גפני:>
לאן את ממהרת? עכשיו היית בפגרה.

<קארין אלהרר:>
אז מה קרה? אז הגיע הזמן לעבוד.

<משה גפני:>
אז אפשר מחר. אפשר מחר.

<היו"ר דוד רותם:>
אי אפשר מחר. זה יהיה היום.

<קארין אלהרר:>
די.

<עו"ד אלעזר שטרן:>
מי שמצביע בעד, מצביע בעד קבלת הרביזיה - - -

<משה גפני:>
רגע, אבל זה היום או מחר?

<היו"ר דוד רותם:>
עכשיו.

<קארין אלהרר:>
די, נו, גפני.

<משה גפני:>
מה, די?

<היו"ר דוד רותם:>
אני הודעתי לך שאני משנה את דעתי כבר בבוקר.

<משה גפני:>
בסדר. קארין, אני מודיע לך שהקדוש ברוך הוא נתן לי אנרגיות. אין לי די. מה דעתך?

<קארין אלהרר:>
תבורך.

<משה גפני:>
ראיתי. מה, לא ראיתי שציפי לבני הגיעה? עוד מעט יגיע גם שי פירון. פשוט אי אפשר להאמין את זה.
<עו"ד אלעזר שטרן:>
מי שמצביע בעד קבלת הרביזיה - - -

<משה גפני:>
לא הולך לה בתהליך המדיני, היא באה להביא גויים.

<עו"ד אלעזר שטרן:>
מי שמצביע בעד, מצביע בעד לקבל את הרביזיה ולפתוח את הדיון בוועדה על ההסתייגות מחדש. מי שמצביע נגד הוא נגד פתיחת הדיון מחדש, ואז החלטת הוועדה נשארת תקפה.

הצבעה על הרביזיה על הסתייגות מס' 1.

<דורית ואג:>
בעמוד 9, לסעיף 2, הסתייגות מס' 1.

<היו"ר דוד רותם:>
מי בעד? - - -

<משה גפני:>
לא, לא הבנתי. כתוב שההסתייגויות בסעיף זה אינן מתיישבות זו עם זו. אז על מה מצביעים?

<היו"ר דוד רותם:>
מי בעד הרביזיה? מי בעד הרביזיה?

<עו"ד אלעזר שטרן:>
לא מצביעים על ההסתייגויות. מצביעים על הרביזיה על החלטת הוועדה לדחות את ההסתייגות, כך שאנחנו לא דנים בהסתייגות עכשיו.
<משה גפני:>
אה, אבל מצביעים היום?
<היו"ר דוד רותם:>
כן. מי בעד הרביזיה?

<דורית ואג:>
אני לא מספיקה לספור.

<היו"ר דוד רותם:>
מי נגד הרביזיה?

<אברהם מיכאלי:>
לא ספרנו. אני רוצה הצבעה שמית. אי אפשר ככה.

<היו"ר דוד רותם:>
אין שמית.

<אברהם מיכאלי:>
מה זה, אין שמית? אתה לא יודע מי הצביע.

<היו"ר דוד רותם:>
אני יודע מי הצביע. אני רואה.

<אלעזר שטרן:>
דודו, תגיד להם שירימו עוד פעם.

<היו"ר דוד רותם:>
טוב, מי בעד הרביזיה? ירים את ידו. מי נגד הרביזיה?
הצבעה 1

בעד – מיעוט

נגד – רוב

בקשת הרביזיה להסתייגות מס' 1 לסעיף 2 לא נתקבלה.
<אורי מקלב:>
מבקשים התייעצות סיעתית.

<היו"ר דוד רותם:>
היתה כבר התייעצות סיעתית היום וקבעתי רק הצבעות. אין יותר בקשות להתייעצויות.

<עו"ד אלעזר שטרן:>
ברגע שנקבעה ישיבת הצבעות, אין יותר התייעצות סיעתית, לפי התקנון.

<אורי מקלב:>
אבל אמרת שזה רק על ההסתייגויות - - -

<עו"ד אלעזר שטרן:>
לא, לא. לפי התקנון הכלל הוא שברגע שנקבע ישיבת הצבעות בלבד, אין התייעצות סיעתית.

עכשיו אנחנו מצביעים על בקשת הרביזיה להסתייגות מס' 2.

<היו"ר דוד רותם:>
מי בעד הרביזיה להסתייגות מס' 2?

הצבעה 2

בעד – מיעוט

נגד – רוב

בקשת הרביזיה להסתייגות מס' 2 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 3 בעמוד 10.

<היו"ר דוד רותם:>
מי בעד הרביזיה?

<משה גפני:>
אם אנחנו היינו בקואליציה, זה לא היה קורה.

<היו"ר דוד רותם:>
מי בעד הרביזיה?

<משה גפני:>
אני אומר את זה לבית היהודי. שנהיה כנים עם עצמנו.

<היו"ר דוד רותם:>
מי בעד הרביזיה?

<משה גפני:>
ראש הממשלה מבקש לא להצביע, יושב-ראש הבית היהודי מבקש לא להצביע, ומצביעים. חגיגה. ככה מנהלים את המדינה.

<היו"ר דוד רותם:>
מי בעד הרביזיה?

<משה גפני:>
אחרי זה תבואו בטענות על כל מיני דברים. אתם תלכו עם ציפי לבני, בבית היהודי. הכול בסדר.

<היו"ר דוד רותם:>
מי בעד הרביזיה?

<משה גפני:>
לא בבית היהודי, בישראל ביתנו. מאה אחוז.

<היו"ר דוד רותם:>
מי נגד הרביזיה?

הצבעה 3

בעד – מיעוט

נגד – רוב

בקשת הרביזיה להסתייגות מס' 3 לסעיף 2 לא נתקבלה.

<משה גפני:>
אני לא מאמין למשמע אוזני.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 4.

<היו"ר דוד רותם:>
מי בעד הרביזיה?

הצבעה 4

בעד – מיעוט

נגד – רוב

בקשת הרביזיה להסתייגות מס' 4 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 5.

<היו"ר דוד רותם:>
מי בעד הרביזיה להסתייגות מס' 5? מי נגד?

הצבעה 5

בעד – מיעוט

נגד – רוב

בקשת הרביזיה להסתייגות מס' 5 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 6.

<היו"ר דוד רותם:>
מי בעד הרביזיה להסתייגות מס' 6? מי נגד?

הצבעה 6

בעד – מיעוט

נגד – רוב

בקשת הרביזיה להסתייגות מס' 6 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 7.

<היו"ר דוד רותם:>
מי בעד הרביזיה להסתייגות מס' 7? מי נגד?

הצבעה 7

בעד – מיעוט

נגד – רוב

בקשת הרביזיה להסתייגות מס' 7 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 8.

<היו"ר דוד רותם:>
מי בעד הרביזיה להסתייגות מס' 8? מי נגד?

הצבעה 8

בעד – מיעוט

נגד – רוב

בקשת הרביזיה להסתייגות מס' 8 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 9.

<היו"ר דוד רותם:>
מי בעד הרביזיה להסתייגות מס' 9? מי נגד?

הצבעה 9

בעד – מיעוט

נגד – רוב

בקשת הרביזיה להסתייגות מס' 9 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 10.

<היו"ר דוד רותם:>
מי בעד הרביזיה להסתייגות מס' 10? מי נגד?

הצבעה 10

בעד – מיעוט

נגד – רוב

בקשת הרביזיה להסתייגות מס' 10 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 11.

<היו"ר דוד רותם:>
מי בעד הרביזיה להסתייגות מס' 11? מי נגד?

הצבעה 11

בעד – מיעוט

נגד – רוב

בקשת הרביזיה להסתייגות מס' 11 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 12.

<היו"ר דוד רותם:>
מי בעד הרביזיה להסתייגות מס' 12? מי נגד?

הצבעה 12

בעד – מיעוט

נגד – רוב

בקשת הרביזיה להסתייגות מס' 12 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 13.

<היו"ר דוד רותם:>
מי בעד הרביזיה להסתייגות מס' 13? מי נגד?

הצבעה 13

בעד – מיעוט

נגד – רוב

בקשת הרביזיה להסתייגות מס' 13 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 14.

<היו"ר דוד רותם:>
מי בעד הרביזיה להסתייגות מס' 14? מי נגד?

הצבעה 14

בעד – מיעוט

נגד – רוב

בקשת הרביזיה להסתייגות מס' 14 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 15.

<היו"ר דוד רותם:>
מי בעד הרביזיה להסתייגות מס' 15? מי נגד?

הצבעה 15

בעד – מיעוט

נגד – רוב

בקשת הרביזיה להסתייגות מס' 15 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 16.

<משה גפני:>
רגע, מה עם "לחלופין"?

<עו"ד אלעזר שטרן:>
בקשת הרביזיה לא היתה על כל דבר, אבל אפשר להצביע גם על ה"לחלופין" אם אתם מתעקשים על זה.

<משה גפני:>
כן.

<היו"ר דוד רותם:>
טוב, אני אצביע גם על ה"לחלופין".

<אברהם מיכאלי:>
אז תחזור אחורה, היו הרבה "לחלופין" בדרך.

<היו"ר דוד רותם:>
מי בעד ה"לחלופין"? מי נגד?

הצבעה 16

בעד – מיעוט

נגד – רוב

בקשת הרביזיה להסתייגות "לחלופין" בהסתייגות מס' 15 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 16.

<היו"ר דוד רותם:>
מי בעד הרביזיה להסתייגות מס' 16? מי נגד?

הצבעה 17
בעד – מיעוט

נגד – רוב

בקשת הרביזיה להסתייגות מס' 16 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 17.

<היו"ר דוד רותם:>
מי בעד הרביזיה להסתייגות מס' 17? מי נגד?

הצבעה 18

בעד – מיעוט

נגד – רוב

בקשת הרביזיה להסתייגות מס' 17 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 18.

<היו"ר דוד רותם:>
מי בעד הרביזיה להסתייגות מס' 18? מי נגד?

הצבעה 19

בעד – מיעוט

נגד – רוב

בקשת הרביזיה להסתייגות מס' 18 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות "לחלופין" במס' 18.

<היו"ר דוד רותם:>
מי בעד הרביזיה להסתייגות "לחלופין" במס' 18? מי נגד?

הצבעה 20

בעד – מיעוט

נגד – רוב

בקשת הרביזיה להסתייגות "לחלופין" בהסתייגות מס' 18 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 19.

<היו"ר דוד רותם:>
מי בעד הרביזיה להסתייגות מס' 19? מי נגד?

הצבעה 21

בעד – מיעוט

נגד – רוב

בקשת הרביזיה להסתייגות מס' 19 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות "לחלופין" במס' 19.

<היו"ר דוד רותם:>
מי בעד הרביזיה להסתייגות "לחלופין" במס' 19?

<דורית ואג:>
שלושה.

<היו"ר דוד רותם:>
מי נגד?

<דורית ואג:>
שישה.

<אברהם מיכאלי:>
איך שלושה?

<דורית ואג:>
הם לא הרימו יד. אני סופרת רק מי שמרים יד.

<אברהם מיכאלי:>
לכן תעשי שמי.

<משה גפני:>
מה זה, היא השתעלה. זה הכול.

<היו"ר דוד רותם:>
לא יהיה שמי ולא יהיה כלום.
<משה מזרחי:>
זה אנטישמי.

הצבעה 22

בעד – מיעוט

נגד – רוב

בקשת הרביזיה להסתייגות "לחלופין" בהסתייגות מס' 19 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 20.

<היו"ר דוד רותם:>
הסתייגות מס' 20.

<משה גפני:>
רגע, רק רגע.

<אורית סטרוק:>
הסתייגות מס' 20, חייבים לנמק אותה כי אי אפשר להצביע על הנוסח הזה.

<עו"ד אלעזר שטרן:>
זו ההסתייגות של חבר הכנסת גפני.

<היו"ר דוד רותם:>
אפשר להצביע עליה ואנחנו מצביעים עליה.

<היו"ר דוד רותם:>
מי בעד הרביזיה להסתייגות מס' גפני? 

<אלעזר שטרן:>
לא, תגיד: מס' 20.

<היו"ר דוד רותם:>
מספר 20.

<משה גפני:>
אף אחד לא יודע שהבניין ה זה פה הוא עגול. מה שהיה פה היום מדרדר את הכנסת הרבה מעבר למה שאנחנו חשבנו שיקרה.

<עליזה לביא:>
שאתם דרדרתם 20 שנים. באיחור של 20 שנים ואתה יודע את זה.
<משה גפני:>
מאה אחוז. אנחנו ניהלנו מדינה.

<עליזה לביא:>
ניהלתם מדינה?

<משה גפני:>
אתם עשיתם צחוק.

<עליזה לביא:>
המצפון שלכם.

<משה גפני:>
צחוק, צחוק עשיתם.

<עליזה לביא:>
בזכות היושב-ראש אנחנו - - -

<משה גפני:>
אוי, נו, באמת, תפסיקי כבר. אתם לא מבינים בזה.

<עליזה לביא:>
למה, אתה מבין?

<היו"ר דוד רותם:>
מי בעד? מי נגד?

<משה גפני:>
בטח.

<עליזה לביא:>
מה אתה מבין?

<משה גפני:>
בטח. מתי שאת לא עשית כלום, אני עשיתי פה.

<היו"ר דוד רותם:>
מי נגד ההסתייגות?

<דורית ואג:>
שישה.

<משה גפני:>
רגע, לא שמעתי כלום. היא הפריעה לי.

<קארין אלהרר:>
אז אל תענה לה.

<היו"ר דוד רותם:>
אתה, אל תענה לה - - -

<משה גפני:>
מה זה, אל תענה לה? אני יכול לא לכבד אישה?

<קריאות:>
או.

<משה גפני:>
איך אני יכול, אם היא צועקת עלי, לא לצעוק עליה?

<היו"ר דוד רותם:>
אתה רוצה שנצביע על השאלה אם אתה יכול לפגוע באישה?

<משה גפני:>
רק שנייה, אני רוצה לחזור על ההצבעה. אני הייתי עסוק אִתה, עם הצעקות.

<קארין אלהרר:>
די, נו.

<משה גפני:>
לא, באמת. ישבו, טיילו. אני עבדתי פה כמו חמור.

<היו"ר דוד רותם:>
גפני, אתה עבדת כמו חמור מתי?

<היו"ר דוד רותם:>
מי בעד הרביזיה להסתייגות מס' 20?
<משה גפני:>
רגע, כשאני דיברתי עם עליזה לביא בקול, זה היה סעיף 20?

<קריאות:>
כן, על החלבן.

<משה גפני:>
על החלבן? מי הגיש את ההסתייגות הזאת?

<קריאות:>
אתה.

<משה גפני:>
לא ידעתי שאני יצירתי כזה.

<היו"ר דוד רותם:>
מי בעד הרביזיה להסתייגות מס' 20?

<משה גפני:>
לא, האמת היא שלא הייתי מצביע על זה. אבל היות וזה עולה למליאה – לא יודע אם זה יגיע למליאה. לא משנה, על כל פנים יש לי על זה נאום, על החלבן. עכשיו, אחרי מה שעשית לי, יש לי נאום על החלבן.

<היו"ר דוד רותם:>
מי נגד הרביזיה להסתייגות?

הצבעה 23
בעד – מיעוט

נגד – רוב

בקשת הרביזיה להסתייגות מס' 20 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 21.

<היו"ר דוד רותם:>
מי בעד הרביזיה להסתייגות מס' 21? מי נגד?

הצבעה 24

בעד – מיעוט

נגד – רוב

בקשת הרביזיה להסתייגות מס' 21 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 22.

<היו"ר דוד רותם:>
מי בעד הרביזיה להסתייגות מס' 22? מי נגד?

הצבעה 25

בעד – מיעוט

נגד – רוב

בקשת הרביזיה להסתייגות מס' 22 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות "לחלופין" במס' 22.

<היו"ר דוד רותם:>
מי בעד הרביזיה להסתייגות "לחלופין" במס' 22? מי נגד?

הצבעה 26

בעד – מיעוט

נגד – רוב

בקשת הרביזיה להסתייגות "לחלופין" בהסתייגות מס' 22 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 23.

<היו"ר דוד רותם:>
מי בעד הרביזיה להסתייגות מס' 23? מי נגד?

הצבעה 27

בעד – מיעוט

נגד – רוב

בקשת הרביזיה להסתייגות מס' 23 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 24.

<היו"ר דוד רותם:>
מי בעד הרביזיה להסתייגות מס' 24? מי נגד?

הצבעה 28

בעד – מיעוט

נגד – רוב

בקשת הרביזיה להסתייגות מס' 24 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 25.

<היו"ר דוד רותם:>
מי בעד הרביזיה להסתייגות מס' 25? מי נגד?

הצבעה 29

בעד – מיעוט

נגד – רוב

בקשת הרביזיה להסתייגות מס' 25 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 26.

<היו"ר דוד רותם:>
מי בעד הרביזיה להסתייגות מס' 26? מי נגד?

הצבעה 30

בעד – מיעוט

נגד – רוב

בקשת הרביזיה להסתייגות מס' 26 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 27.

<היו"ר דוד רותם:>
מי בעד הרביזיה להסתייגות מס' 27? מי נגד?

הצבעה 31

בעד – מיעוט

נגד – רוב

בקשת הרביזיה להסתייגות מס' 27 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 28.

<היו"ר דוד רותם:>
מי בעד הרביזיה להסתייגות מס' 28?

<דורית ואג:>
ארבעה.

<היו"ר דוד רותם:>
מי נגד?

<דורית ואג:>
שישה.

<משה גפני:>
מה, ארבעה?

<דורית ואג:>
חבר הכנסת גפני, אתה לא מרים יד, וגם לא אורי מקלב. אני לא יכולה לספור מי שלא מצביע.

<משה גפני:>
בסדר, אז אני מצביע.

<דורית ואג:>
אבל עכשיו זה היה נגד.

<היו"ר דוד רותם:>
תרשמי שגפני הצביע נגד.

<משה גפני:>
לא משנה, את יכולה לעשות מה שהוא אומר, בלאו הכי לא יאמינו לו מכאן ואילך.

הצבעה 32

בעד – מיעוט

נגד – רוב

בקשת הרביזיה להסתייגות מס' 28 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 29.

<היו"ר דוד רותם:>
מי בעד הרביזיה להסתייגות מס' 29? מי נגד?

הצבעה 33

בעד – מיעוט

נגד – רוב

בקשת הרביזיה להסתייגות מס' 29 לסעיף 2 לא נתקבלה.

<משה גפני:>
לא הבנתי, ההסתייגות היא שהדיין יהיה בעל מאור פנים והוא יקבל את המתגייר בסבר פנים יפות. למה הצבעתם נגד? למה? עליזה לביא, למה? למה? המתגייר – הוא יקבל אותו בסבר פנים יפות. למה נגד? למה נגד?

<היו"ר דוד רותם:>
כי אתה ביקשת את זה.

<קריאה:>
תשחרר, היא לא - - -

<משה גפני:>
אז אני צריך מישהו אחר לצעוק עליו. למה? למה אבל? למה?

<קריאה:>
כי לא הוספנו בסעיף ההגדרות: מאור פנים וסבר פנים יפות. אין לנו בסעיף ההגדרות ואני לא יודעת מה זה - - -

<משה גפני:>
אבל בואי נחזור להגדרות. אני בעד להתחיל את ההגדרות מחדש.

<קריאה:>
אבל גפני, זה מאוחר מדי.

<משה גפני:>
אם תאושר - - -

<היו"ר דוד רותם:>
הסתייגות מס' 30, מי בעד הרביזיה?

<משה גפני:>
אם תאושר ההסתייגות הזאת, נחזור להגדרות.

<מרב מיכאלי:>
לא, הרב הראשי לא מרשה מאור פנים.

<משה גפני:>
אוי, באמת. למה? אז תצביעי.

<היו"ר דוד רותם:>
מי בעד רביזיה - - -

<משה גפני:>
רגע, אתה יודע שהצבעת נגד מאור פנים?

<היו"ר דוד רותם:>
כן.

מי בעד הרביזיה להסתייגות מס' 30? מי נגד?

הצבעה 34

בעד – מיעוט

נגד – רוב

בקשת הרביזיה להסתייגות מס' 30 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 31.

<היו"ר דוד רותם:>
מי בעד הרביזיה להסתייגות מס' 31? מי נגד?

הצבעה 35

בעד – מיעוט

נגד – רוב

בקשת הרביזיה להסתייגות מס' 31 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות "לחלופין" במס' 31.

<משה גפני:>
אורי, תצביע. לא, נמאס לי להצביע פה. זה הכול מכור. על מאור פנים הם הצביעו נגד. סבר פנים יפות, שהדיין יקבל את המתגייר בסבר פנים יפות, הם הצביעו נגד.

<היו"ר דוד רותם:>
אני רוצה לדעת מהי עמדת הראשון לציון בעניין הזה.

<משה גפני:>
אתה לא רוצה לדעת שום דבר. לא תשמע מאתנו כלום. אתה תצטרך לבדוק לבד. אם תרצה לבדוק משהו רציני, אז זה דרך איווט ליברמן או דרך ציפי לבני.

<קריאה:>
גפני, יאללה, תתקדם.

<משה גפני:>
מה, להתקדם? לאן יש לי להתקדם עכשיו? אתה חייב להרוס את העם היהודי מהר? לא להשאיר ממנו כלום? באמת.

<קריאה:>
הוא מגדיל אותו.

<משה גפני:>
הוא מגדיל, באמת. מגדיל. שמענו.

<היו"ר דוד רותם:>
מי בעד הרביזיה להסתייגות "לחלופין" במס' 31? מי נגד? אני לא יכול להוציא אותו.

<משה גפני:>
מי אמר להוציא אותי?
<היו"ר דוד רותם:>
אני.
.

<משה גפני:>
לא, מישהו הציע לך את זה. אתה – זה בסדר. מי הציע לך להוציא אותי?

<היו"ר דוד רותם:>
יש כמה.
<משה גפני:>
שיעמדו בתור. שייקחו מספר כמו בקופת-חולים.

<היו"ר דוד רותם:>
מי בעד הרביזיה להסתייגות "לחלופין" במס' 31? מי נגד?
הצבעה 36

בעד – מיעוט

נגד – רוב

בקשת הרביזיה להסתייגות "לחלופין" בהסתייגות מס' 31 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 32.

<היו"ר דוד רותם:>
מי בעד הרביזיה להסתייגות מס' 32? מי נגד?

הצבעה 37

בעד – מיעוט

נגד – רוב

בקשת הרביזיה להסתייגות מס' 32 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 33.

<היו"ר דוד רותם:>
אני עכשיו עובר - - -

<משה גפני:>
רגע, יכול להיות שהולכת להיות פה גם ישיבת ממשלה, או שרק סתם שרים וסגני שרים מגיעים?

<היו"ר דוד רותם:>
רק שרים וסגני שרים מגיעים כדי לשאול אותך - - -

<משה גפני:>
לא תהיה ישיבת ממשלה פה?

<היו"ר דוד רותם:>
יכול להיות שכּן.

<משה גפני:>
הבנתי. ומה יחליטו?

<היו"ר דוד רותם:>
אנחנו עוד נחליט - - - 

<משה גפני:>
עוד תחליטו. כבר הרבה החלטות לא תוכלו להעביר. אין בעיה, נביא לכם את המתגיירים.

<היו"ר דוד רותם:>
מי בעד הרביזיה להסתייגות מס' 33? מי נגד?

הצבעה 38

בעד – מיעוט

נגד – רוב

בקשת הרביזיה להסתייגות מס' 33 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 34.

<היו"ר דוד רותם:>
מי בעד הרביזיה להסתייגות מס' 34? מי נגד?

הצבעה 39

בעד – מיעוט

נגד – רוב

בקשת הרביזיה להסתייגות מס' 34 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 35.

<משה גפני:>
האמת היא, אדוני היושב-ראש, שאני לא מקנא בך.

<היו"ר דוד רותם:>
אל תקנא בי.

<משה גפני:>
המכבש שהפעילו עליך, חבל על הזמן.

<אברהם מיכאלי:>
בודקים את הציוד שלו מלמעלה לכל הכיוונים.

<משה גפני:>
המכבש שהפעילו עליך, חבל על הזמן.

<היו"ר דוד רותם:>
איזה מכבש מפעילים עליך?

<משה גפני:>
עלי לא מפעילים מכבש. אני נמצא במפלגה פלורליסטית, ואני אומר ועושה את מה שאני רוצה לעשות. מה דעתך? מה דעתך? אפילו שעליזה לביא צוחקת.

<עליזה לביא:>
היום, פנינים. פנינים, פנינים.

<משה גפני:>
אצלה, כמו שאצלכם, יש דיקטטורה. מה שמחליט הבוס – הם נעמדים דום. אני יכול להגיד מה שאני רוצה, אני יכול להצביע מה שאני רוצה. יש לנו מפלגה שאנחנו דנים שם. אצלכם אין דבר כזה. אתה רוצה להתחיל לדבר על המכבש, מי אמר לך להצביע?

<היו"ר דוד רותם:>
מי בעד - - -

<משה גפני:>
מה, מי בעד? למה אתה לא עונה לי?

<היו"ר דוד רותם:>
אני לא רוצה לענות לך. אני חייב לך?

<משה גפני:>
מה, אתה מתעלם ממני? זה מעליב. הוא לא הרשה לך לענות לי?

<היו"ר דוד רותם:>
מי בעד רביזיה להסתייגות מס' 35?

<משה גפני:>
אתם מפלגה פלורליסטית. אנחנו לא, הא?

הצבעה 40

בעד – מיעוט

נגד – רוב

בקשת הרביזיה להסתייגות מס' 35 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 36.

<היו"ר דוד רותם:>
מי בעד רביזיה להסתייגות מס' 36? מי נגד?

הצבעה 41

בעד – מיעוט

נגד – רוב

בקשת הרביזיה להסתייגות מס' 36 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות "לחלופין" במס' 36.

<היו"ר דוד רותם:>
מי בעד הרביזיה להסתייגות "לחלופין" במס' 36? מי נגד?

הצבעה 42
בעד – מיעוט

נגד – רוב

בקשת הרביזיה להסתייגות "לחלופין" בהסתייגות מס' 36 לסעיף 2 לא נתקבלה.

<פניה קירשנבאום:>
אומרים שהפסדתי קטעים משעשעים. אמרתי: אני מכירה אותך מוועדת הכספים, אז שום דבר - - -

<היו"ר דוד רותם:>
פאינה, פאינה, אל תפריעי לי.

<משה גפני:>
אם אני הייתי אומר לך בוועדת הכספים שלא תהיה הצבעה – לא היתה הצבעה. מה לעשות, אותי חינכו לדבר אמת.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 37.

<היו"ר דוד רותם:>
מי בעד הרביזיה להסתייגות מס' 37? מי נגד?

הצבעה 43

בעד – מיעוט

נגד – רוב

בקשת הרביזיה להסתייגות מס' 37 לסעיף 2 לא נתקבלה.

<עו"ד אלעזר שטרן:>
אנחנו מצביעים עכשיו על בקשת הרביזיה להסתייגות מס' 38.

<אורי מקלב:>
יהדות התורה מורידה את ההסתייגות הזאת.

<עו"ד אלעזר שטרן:>
לא, אי אפשר להוריד הסתייגות. אנחנו בבקשת רביזיה. אנחנו לא בהסתייגות.

<היו"ר דוד רותם:>
אבל יש את ש"ס עם הבית היהודי.

<עו"ד אלעזר שטרן:>
כרגע אי אפשר להוריד הסתייגויות כי הוועדה לא דנה בהסתייגויות, היא דנה בבקשות הרביזיה.

<אורי מקלב:>
במקרים מיוחדים אפשר, לאור מה שקרה, לאור השינויים שנעשו בוועדה.

<עו"ד אלעזר שטרן:>
רק אם הוועדה תקבל את הרביזיה ותפתח את - - -

<אורי מקלב:>
אני מבקש ממך, אדוני היושב-ראש, שבנושא הזה תאפשר לנו לפתוח כדי שנוכל להוריד את ההסתייגות הזאת.

<קארין אלהרר:>
אבל אי אפשר, עוד לא הצבענו על הרביזיה.

<היו"ר דוד רותם:>
עוד לא הצבענו. תיכף נראה - - -

<קארין אלהרר:>
אבל לא הצבענו על הרביזיה.

<אורי מקלב:>
הוא יכול להוריד. בסמכותו לפתוח. הוא יכול להגיד - - -

<עו"ד אלעזר שטרן:>
אם הרביזיה מתקבלת.

<קארין אלהרר:>
רק אם הצבענו על הרביזיה.

<אורי מקלב:>
הוא יכול לעצור את ההצבעה על הנושא הזה. לקבל אותנו שנוכל להוריד את זה. אנחנו לא שותפים בכלל לעניין.

<היו"ר דוד רותם:>
מי נגד הרביזיה?
<משה גפני:>
רגע, מי בעד?

<היו"ר דוד רותם:>
מי בעד – כבר הצבעת. אורי הצביע.

<אורי מקלב:>
אני לא הצבעתי. אני ביקשתי להוריד את זה.

<משה גפני:>
אורי מבקש הפסקה של חמש דקות. הוא מבקש להוריד את ההסתייגות. תצא החוצה לטלפון לבקש רשות.

<היו"ר דוד רותם:>
אתה לא יכול לעשות את זה.

<משה גפני:>
למה? אפשר. טוב, לא חשוב, נוריד אחר-כך.

<היו"ר דוד רותם:>
כי יש כמה מסתייגים, אתה לא היחיד.

<אורי מקלב:>
אני ביקשתי רק בשם יהדות התורה. מה הבעיה?

<היו"ר דוד רותם:>
מי בעד הרביזיה להסתייגות מס' 38? מי נגד?

הצבעה 44

בעד – מיעוט

נגד – רוב

בקשת הרביזיה להסתייגות מס' 38 לסעיף 4 לא נתקבלה.

<עו"ד אלעזר שטרן:>
הוועדה דחתה את כל בקשות הרביזיה לגבי ההסתייגויות. יש בקשת רביזיה נוספת על החוק - - -

<משה גפני:>
אנחנו מבקשים על זה התייעצות סיעתית.

<היו"ר דוד רותם:>
אין עכשיו התייעצות סיעתית. היתה כבר.

<עו"ד אלעזר שטרן:>
אי אפשר התייעצות סיעתית כי נקבעה ישיבה רק להצבעות. לפי התקנון, כשיש ישיבת הצבעות אין התייעצות סיעתית.
אז יש עכשיו רביזיה אחרונה על כלל החוק. אני אסביר: בקשת הרביזיה פה היא על כלל החוק; מי שמצביע בעד הרביזיה, הוא מצביע לקבל את הרביזיה ולפתוח את הדיון בחוק מחדש; מי שמצביע נגד הרביזיה – בקשת הרביזיה תיפול והחוק לא ייפתח מחדש, והחלטת הוועדה לאשר את החוק תישאר על כנה.
<אורי מקלב:>
אבל הדיון היה רק על ההסתייגויות, לא על החוק עצמו.

<עו"ד אלעזר שטרן:>
עד עכשיו.

<אורי מקלב:>
לא, אבל גם קביעת הדיון וההצבעות היתה על ההסתייגויות, הוא לא הכריז גם על החוק.

<היו"ר דוד רותם:>
מי בעד הרביזיה על החוק כולו? מי נגד?

הצבעה 45

בעד – מיעוט

נגד – רוב

בקשת הרביזיה להצעת החוק לתיקון פקודת העדה הדתית (המרה) ( מס' 3), התשע"ד-2014, לא נתקבלה.

<היו"ר דוד רותם:>
תודה רבה.

<אברהם מיכאלי:>
הרי הקומבינות - - -

<היו"ר דוד רותם:>
רבותי, החוק אוּשר לקריאה שנייה ושלישית, וזה יעלה במליאה.

<אברהם מיכאלי:>
יום שחור, יום שחור.

<עליזה לביא:>
יום היסטורי.

<הישיבה ננעלה בשעה 13:47.>
